
 5.8.2020
 BG
 Официален вестник на Европейския съюз
 L 255/3
 РЕГЛАМЕНТ ЗА ИЗПЪЛНЕНИЕ (ЕС) 2020/1155 НА КОМИСИЯТА
 от 30 юли 2020 година
 за добавяне към риболовните квоти за 2020 г. на определени количества, удържани през 2019 г. съгласно член 4, параграф 2 от Регламент (ЕО) No 847/96 на Съвета
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 847/96 на Съвета от 6 май 1996 г. относно определяне на допълнителните условия за годишното управление на допустимите количества улов и на квотите (1), и по-специално член 4, параграф 2 от него,
 като има предвид, че:
 (1)
 Съгласно член 4, параграф 2 от Регламент (ЕО) No 847/96 най-късно до 31 октомври от годината на прилагане на отпуснатата им риболовна квота държавите членки могат да поискат от Комисията да удържи и прехвърли за следващата година до 10 % от квотата.
 (2)
 С регламенти (ЕС) 2018/1628 (2), (ЕС) 2018/2025 (3), (ЕС) 2018/2058 (4) и (ЕС) 2019/124 (5) на Съвета се установяват риболовните квоти за определени запаси за 2019 г. и се уточнява за кои запаси могат да се прилагат мерките по Регламент (ЕО) No 847/96.
 (3)
 С регламенти (ЕС) 2018/2025, (ЕС) 2019/1838 (6), (ЕС) 2019/2236 (7) и (ЕС) 2020/123 (8) на Съвета се установяват риболовните квоти за определени запаси за 2020 г.
 (4)
 Преди 31 октомври 2019 г. някои държави членки поискаха съгласно член 4, параграф 2 от Регламент (ЕО) No 847/96 част от квотите им за 2019 г. за запасите, посочени в приложението към настоящия регламент, да бъде удържана и прехвърлена за следващата година. Удържаните количества следва да бъдат добавени към квотите за 2020 г. в границите, посочени в същия регламент.
 (5)
 При прилагането на тази възможност за гъвкавост бяха проверени и взети предвид допустимостта на поисканите прехвърляния на запаси и състоянието на експлоатация на тези запаси. Следователно, в съответствие с член 4, параграф 2 от Регламент (ЕО) No 847/96, удържаната през 2019 г. квота за тези запаси може да се прехвърли за 2020 г.
 (6)
 В член 8 от Регламент (ЕС) 2019/124 се предвижда механизъм за размяна на квоти за държавите членки без квота за прилов на определени видове. Съгласно член 8, параграф 3 от посочения регламент изтеглените от този резерв количества не могат да се прехвърлят за следващата година. През 2019 г. Нидерландия се е възползвала от този механизъм по отношение на треската в зони 7b, 7c, 7e—k, 8, 9 и 10 и във водите на Съюза от зона 34.1.1 на CECAF (COD/7XAD34), неизползваните количества от която не могат да се прехвърлят за 2020 г. Същевременно Нидерландия увеличи квотата си за този запас чрез прехвърляне на 0,102 тона, отпуснати в съответствие с Регламент за изпълнение (ЕС) 2019/1704 на Комисията (9). Следователно за следващата година могат да бъдат прехвърлени единствено до 10 % от това количество.
 (7)
 За да се избегне прекомерната гъвкавост, която би навредила на принципа на разумната и отговорна експлоатация на живите морски биологични ресурси, би възпрепятствала постигането на целите на общата политика в областта на рибарството и би влошила биологичното